Document ID: 32009D0529

KOMMISSIONENS BESLUTNING
af 8. juli 2009
om ændring af beslutning 2008/820/EF for så vidt angår videreførelse af den midlertidige undtagelse fra oprindelsesreglerne i bilag II til Rådets forordning (EF) nr. 1528/2007 for at tage hensyn til Swazilands særlige situation vedrørende omspundet garn
(meddelt under nummer K(2009) 5310)
(2009/529/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1528/2007 af 20. december 2007 om anvendelse af de ordninger for varer med oprindelse i bestemte lande i gruppen af stater i Afrika, Vestindien og Stillehavet (AVS), der er fastlagt i aftaler om indgåelse af økonomiske partnerskabsaftaler eller i aftaler, som fører til indgåelse af økonomiske partnerskabsaftaler (1), særlig artikel 36, stk. 4, i bilag II, og
ud fra følgende betragtninger:
(1)
Den 27. oktober 2008 vedtog Kommissionen ved beslutning 2008/820/EF (2) en midlertidig undtagelse fra oprindelsesreglerne i bilag II til Rådets forordning (EF) nr. 1528/2007 for at tage hensyn til Swazilands særlige situation vedrørende omspundet garn. Den 2. februar 2009 anmodede Swaziland i henhold til artikel 36 i bilag II til forordning (EF) nr. 1528/2007 om en ny undtagelse fra oprindelsesreglerne i nævnte bilag. Ifølge oplysningerne fra Swaziland kan landet stadig ikke opfylde de regler om kumulation af oprindelse, der er fastlagt i bilag II til forordning (EF) nr. 1528/2007, da landet har behov for at benytte polyfibre fra Sydafrika som udgangsmaterialer uden oprindelsesstatus til fremstillingen af færdigvaren. Færdigvaren opfylder dermed ikke reglerne i dette bilag. Da Swaziland behøver mere tid til at forberede landets overholdelse af oprindelsesreglerne, bør der indrømmes en ny undtagelse med virkning fra den 1. januar 2009.
(2)
Beslutning 2008/820/EF blev anvendt til den 31. december 2008, fordi det var forventet, at den foreløbige økonomiske partnerskabsaftale med SADC-ØPA-regionen ville træde i kraft eller blive anvendt midlertidigt før nævnte dato.
(3)
I henhold til artikel 4, stk. 2, i forordning (EF) nr. 1528/2007 skal oprindelsesreglerne i bilag II til nævnte forordning og undtagelserne fra dem afløses af reglerne i den foreløbige partnerskabsaftale mellem SADC og EU, som forventes at træde i kraft eller blive anvendt midlertidigt i 2009.
(4)
Det er nødvendigt at sikre den fortsatte import fra AVS-landene til EF og en smidig overgang til den foreløbige økonomiske partnerskabsaftale. Beslutning 2008/820/EF bør derfor videreføres med virkning fra den 1. januar 2009.
(5)
Beslutning 2008/820/EF bør ændres i overensstemmelse hermed.
(6)
Foranstaltningerne i denne beslutning er i overensstemmelse med udtalelse fra Toldkodeksudvalget -
VEDTAGET FØLGENDE BESLUTNING:
Artikel 1
I beslutning 2008/820/EF foretages følgende ændringer:
1)
Artikel 2 affattes således:
»Artikel 2
Undtagelsen i artikel 1 gælder for de i bilaget anførte produkter og mængder, der angives til fri omsætning i Fællesskabet fra Swaziland i perioderne fra 1. januar 2008 til 31. december 2008 og fra 1. januar 2009 til 31. december 2009.«
2)
Artikel 6, stk. 2, affattes således:
»Den anvendes, indtil oprindelsesreglerne i bilag II til forordning (EF) nr. 1528/2007 afløses af reglerne i en eventuel aftale med Swaziland, når denne aftale enten anvendes midlertidigt eller træder i kraft, hvad der måtte indtræffe først, dog senest den 31. december 2009.«
3)
Bilaget erstattes af teksten i bilaget til nærværende beslutning.
Artikel 2
Denne beslutning anvendes fra den 1. januar 2009.
Artikel 3
Denne beslutning er rettet til medlemsstaterne.
Udfærdiget i Bruxelles, den 8. juli 2009.

Labels: 1
7
3
18
15